
Text rozhodnutia
Súd: Krajský súd Prešov Spisová značka: 4Sd/75/2015 Identifikačné číslo súdneho spisu: 8015200945 Dátum vydania rozhodnutia: 14. 01. 2016 Meno a priezvisko sudcu, VSÚ: JUDr. Monika Tobiašová ECLI: ECLI:SK:KSPO:2016:8015200945.2 Uznesenie Krajský súd v Prešove v právnej veci navrhovateľa U. O., bytom J. XXX, proti odporkyni Sociálnej poisťovni, ústredie v Bratislave, Ul. 29. augusta č. 8, o invalidný dôchodok, takto r o z h o d o l : Konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Opravným prostriedkom zo dňa 06.08.2015 sa navrhovateľ domáhal preskúmania rozhodnutia odporkyne zo dňa 16.06.2015, číslo: XXX XXX XXXX 0, ktorým bol navrhovateľovi podľa § 70 ods.1 a § 82 zákona č. 461/2003 Z.z. o sociálnom poistení v znení neskorších predpisov (ďalej len zákon) priznaný invalidný dôchodok od 12.02.2012 v sume 477,60 eur mesačne a rozhodnutia odporkyne zo dňa 26.06.2015, číslo: XXX XXX XXXX 0, ktorým rozhodla, že navrhovateľ má podľa § 263a ods. 5 a § 112 ods. 2 zákona v znení zákona č. 529/2006 Z.z. od 12.02.2012 nárok na invalidný dôchodok podľa zákona č. 100/1988 Zb. o sociálnom zabezpečení (ďalej len zákon č.100/1988 Zb.) v sume 391,10 Eur mesačne. V opravnom prostriedku namietal dátum priznania invalidného dôchodku, ktorý žiadal priznať od 12.02.2011, nakoľko urobila chybu vo výpočte. Po podaní opravného prostriedku bol zdravotný stav navrhovateľa posúdený posudkovým lekárom sociálneho poistenia Sociálnej poisťovne pobočka Humenné dňa 18.09.2015 so záverom, že navrhovateľ je invalidný podľa § 71 ods. 1 zákona s mierou poklesu schopnosti vykonávať zárobkovú činnosť 75%, ale s dátumom vzniku invalidity od 12.02.2011. Rozhodnutím zo dňa 30.09.2015, číslo: XXX XXX XXXX 0, bol navrhovateľovi podľa § 70 ods. 1 a § 82 zákona priznaný invalidný dôchodok od 12.02.2011 v sume 459,10 Eur mesačne. Týmto rozhodnutím bolo zmenené napadnuté rozhodnutie odporkyne zo dňa 16.06.2015, číslo: XXX XXX XXXX 0. Rozhodnutím zo dňa 08.10.2015, číslo: 540 809 0776 0, odporkyňa rozhodla, že navrhovateľ má podľa § 263a ods. 5 a § 112 ods. 2 zákona v znení zákona č. 529/2006 Z.z. od 12.02.2011 nárok na invalidný dôchodok podľa zákona č. 461/2003 Z.z. v sume 459,10 Eur mesačne a súčasne navrhovateľovi zaniká nárok na invalidný dôchodok podľa zákona č. 100/1988 Zb. v sume 378,60 Eur mesačne. Týmto rozhodnutím bolo zmenené napadnuté rozhodnutie odporkyne zo dňa 26.06.2015, číslo: XXX XXX XXXX 0. Podľa § 250o zákona č. 99/1963 Zb. Občianskeho súdneho poriadku (ďalej len O.s.p.) ak správny orgán, ktorého rozhodnutie súd preskúmava vydá nové rozhodnutie, ktorým návrhu v celom rozsahu vyhovie, súd uznesením konanie zastaví. Zmenovými rozhodnutiami bol navrhovateľovi priznaný invalidný dôchodok od 12. februára 2011, čím bolo opravnému prostriedku navrhovateľa vyhovené v celom rozsahu, preto súd konanie zastavil. O náhrade trov konania rozhodol podľa § 146 ods. 1 písm. c/ v spojení s ustanovením § 246c ods. 1 O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Najvyšší súd Slovenskej republiky v Bratislave prostredníctvom Krajského súdu v Prešove písomne v dvoch vyhotoveniach. V odvolaní sa má popri všeobecných náležitostiach ( § 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny, a čoho sa odvolateľ domáha, teda ako navrhuje, aby vo veci rozhodol odvolací súd.

